《初冬薛碧翰仪孙招游星岩黑洞》
明代·张嗣纲

招游幽兴足，折屐旧康衢。有意窥丹鼎，留心上玉虚。

老君何葱郁，黑洞亦崎岖。更欲登云路，因怀万里驹。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。